abdomen
        
         (zoologi)
Store norske leksikon,Biologi,Vitenskapsgrener i biologien,Anatomi,Dyrenes anatomi
Abdomen er en kroppsdel både hos virveldyr og virvelløse dyr, som hos mennesket er det samme som buken. Abdomen er den bakre delen av kroppen som i virveldyr inneholder fordøyelsessystemet (mage og tarmer), i tillegg til ekskresjonsorganer og kjønnsorganer.
Abdomen er spesielt godt definert i pattedyr, hvor mellomgulvet (diafragma) separerer den fra brystkassen (thorax).Hos mange leddyr, som insekter og krepsdyr, er abdomen bakkroppen, som følger etter hode og bryst, og er ofte sammensatt av et varierende antall ledd (segmenter). Leddyr Hos leddyrene varierer antall abdominalsegmenter fra gruppe til gruppe, for eksempel syv hos storkreps, opptil elleve hos insekter, og opptil tretten hos edderkoppdyr. Hos krepsdyr og insekter er segmentene vanligvis utvendig synlige, hos de fleste edderkoppdyr er de sammensmeltet. Andre virvelløse dyr Hos kappedyr er abdomen den del av kroppen som rommer gjelletarm og tarm. Virveldyr Hos virveldyr slik som mennesker utgjør abdomen den nedre del av kroppshulen, og rommer store deler av organene: mage  tarmer  lever nyrer bukspyttkjertel milten galleblære urinblære kjønnsorganer Les mer i Store norske leksikon hode brystkassen hos mennesket ekstremiteter